**Zápisnica z rokovania Vedeckej rady ÚVSK SAV, v. v. i. per rollam**

**k schváleniu Výročnej správy o činnosti a hospodárení za rok 2023**

Vedecká rada v počte piatich členov: 3 interní (doc. Popper, prof. Lukšík a dr. Urban) a 2 externí (doc. Čavojová a doc. Findor) per rollam preštudovala a prerokovala výročnú správu o činnosti a hospodárení (časť A) Ústavu výskumu sociálnej komunikácie SAV, v. v. i. za rok 2023.

Vedecká rada nasledovne zhodnotila výsledky výskumnej činnosti ÚVSK SAV, v. v. i.

„V roku 2023 riešil Ústav výskumné projekty relevantné jeho misii. Predovšetkým sa zameriaval na stanovené základné tematické priority (medziskupinové vzťahy, občianska participácia, sexualita, intimita a rodičovstvo a gramotnosť). Pracovníci a pracovníčky ústavu publikovali výsledky svojej výskumnej činnosti v časopisoch evidovaných v CCC (výlučne zahraničných) ako aj v časopisoch evidovaných vo WOS a SCOPUS, naprieč všetkými kvartilmi. Zároveň boli publikované aj vedecké monografie a kapitoly vo vedeckých monografiách. Všetky doktorandky a doktorand boli aktívnou súčasťou výskumných projektov riešených na ústave. Veľmi aktívne sa organizácia angažovala aj v oblasti popularizácie a diseminácie dôležitých výsledkov výskumu.“

Vedecká rada sa jednohlasne zhodla, že „organizácia je v plnej miere spôsobilá vykonávať výskumnú činnosť.“

V Bratislave, 8.2.2024

Zapísala: Mgr. Kamila Urban, PhD. Overil: doc. Mgr. Miroslav Popper, CSc.

členka VR Predseda VR